open-index/open-wikipedia-markdown huggingface dataset:
Missourin osavaltionyliopisto

**Missourin osavaltionyliopisto** (, lyh. **MSU**) on Yhdysvaltain Missourissa sijaitseva julkinen yliopisto. Yliopisto on perustettu vuonna 1905, ja se sijaitsee Springfieldin kaupungissa.

## Lähteet

## Aiheesta muualla
* Yliopiston verkkosivusto
Uudenkaupungin raatihuone

**Uudenkaupungin raatihuone** on Uudenkaupungin keskustassa sijaitseva empiretyylinen rakennus, joka toimi kaupungin raatihuoneena ja myöhemmin kaupungintalona vuosina 1861–1974. Rauhankadun ja Ylinenkadun kulmassa sijaitseva rakennus on valmistunut vuonna 1857. Kahden kivikirkon sekä VPK:n talon ja apteekkitalon ohella raatihuone on Uudenkaupungin puukeskustan ainoita vanhoja kivitaloja.

## Historia
Uudenkaupungin ensimmäinen raatihuone sijaitsi nykyisen torin lounaisosassa. Rakennus hävisi isovihan venäläismiehityksen aikana 1720. Sen tilalle 1730 valmistunut uusi raatihuone puolestaan tuhoutui vuoden 1855 kaupunkipalossa. Palon jälkeen leipurimestari F. E. Palmroos rakennutti torin laidalle 1857 valmistuneen talon, joka toimi raatihuoneena vuodesta 1861 lähtien. Talossa on toiminut myös Uudenkaupungin poliisilaitos.

2000-luvulla raatihuoneella on ollut kaupungin toimitiloja, kuten matkailu- ja kulttuuritoimisto sekä Vakka-Suomen musiikkiopiston opetustiloja. Vuonna 2024 Uudenkaupungin kaupunki asetti raatihuoneen myyntiin.

Raatihuoneen seinällä on kuvanveistäjä Jussi Vikaisen suunnittelema Uudenkaupungin perustajan kuningas Kustaa II Aadolfin reliefi, joka on paljastettu vuonna 1962.

## Lähteet
Ira Lember

**Ira Lember** (21. toukokuuta 1926 Tallinna – 1. elokuuta 2025) oli virolainen kirjailija.

Lember opiskeli Tallinnan ranskalaisessa lyseossa ja valmistui Tallinna Kooperatiivkaubanduse Tehnikumista. Hän työskenteli vuosina 1944–1973 ETKVL:ssa (Eesti Tarbijate Kooperatiivide Vabariiklik Liit). Lember tunnettiin uransa alussa pääasiassa lastenkirjallisuudesta. Hän julkaisi runojaan ensimmäisen kerran *Säde*-lehdessä vuonna 1962. Hänen ensimmäinen romaaninsa oli *Jannu* (1969), jonka jatko-osana ilmestyi *Koolipoiss Jannu* vuonna 1981. Jannu-niminen poika on yksi päähenkilöistä myös tarinakokoelmassa *Peeter ja vanaisa* (1977). Lember suuntasi teini-ikäisille scifi-teokset *Fantastiline tüdruk* (1994) ja *Fantastiline poiss* (1997) sekä rikostarinakokoelmat *Musta kaarna küüsis* (1998) ja *Isehakanud detektiivid* (2001). Uno Naissoo sävelsi Lemberin lastenrunoon kappaleen “Koolikell”. Lemberin sanoihin musiikkia ovat tehneet myös Raimond Lätte, Felix Mandre ja Ülo Vinter.

Uransa jälkipuoliskolla Lember kirjoitti myös aikuisille. Hän aloitti romaanikokoelman yhteistyössä Erika Esopin kanssa käyttäen pseudonyymiä Artur Erich. Esopin kuoltua vuonna 1999 hän jatkoi romaanien kirjoittamista yksin pseudonyymillä Artur I. Erich. Lember sai palkintoja Nukitsa-kilpailussa. Vuonna 2017 hän sai Valkoisen Tähden ritarikunnan merkin viidennessä luokassa. Lember oli Viron kirjailijaliiton jäsen vuodesta 1983.

## Lähteet
Akron Zips

**Akron Zips** on yhdysvaltalainen yliopistourheilujoukkue Akronista, Ohiosta. Zips on Akronin yliopiston joukkue ja se edustaa korkeakoulua NCAA:n I-divisioonan Mid American-konferenssissa. Joukkue on ollut NCAA:n jäsen 1. syyskuuta 1951 lähtien.

## Saavutukset
Akron Zips on saavuttanut seuraavat NCAA:n kansalliset mestaruudet:
* **Jalkapallo**
** Miehet (1): 2013

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Missouri State Bears

**Missouri State Bears** on yhdysvaltalainen yliopistourheilujoukkue Springfieldistä, Missourista. Bears on Missourin osavaltionyliopiston joukkue ja se edustaa korkeakoulua NCAA:n I-divisioonan CUSA-konferenssissa. Joukkue on ollut NCAA:n jäsen 1. syyskuuta 1957 lähtien.

Useat Missouri Staten joukkueista pelaavat lajeissa, joita Conference USA ei sponsoroi.  Näiden urheilulajien yhteydet ovat seuraavat:

* Naisten akrobatia ja tumbling – Sitoutumaton
* Miesten jalkapallo – American Conference
* Naisten stunt – Sitoutumaton
* Miesten ja naisten uinti ja uimahyppy – Missouri Valley Conference

Lempinimi "Bears" koskee vain miesten joukkueita. Kaikki naisjoukkueet käyttävät "Lady Bears" -tyyliä paitsi rantalentopallossa, jossa käytetään "Beach Bears" -tyyliä.

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Hapanleipä

**Hapanleipä** on leipä, joka tehdään hapanjuureen. Käytetyn juuren ja lisätyn jauhon ja veden sopiva suhde on 1/2 dl juurta kohden 150 g jauhoja ja 150 g vettä. Juureen lisätyn veden ei tule olla kuumaa eikä kylmää, vaan kädenlämpöistä. Hapanleipään käytetään yleensä enimmäkseen vehnäjauhoja. Lisäksi käytetään hieman muita viljatuotteita, kuten ruisjauhoja ja kaurahiutaleita. Hapanleipä säilyttää parhaiten muotonsa, kun se paistetaan vuoassa. Hapanleipään voidaan käyttää vehnäjauhojen lisänä myös sekajauhoja. Taikinan alustuksen jälkeen sen annetaan kohota 20-30 minuuttia. Leipää muotoillaan useaan kertaan ennen paistamista.

## Lähteet
Kaurahiutale

**Kaurahiutale** on kauran kuoritusta jyvästä tehty viljatuote. Jos kauran jyvät lämpökäsitellään eli höyrytetään ennen hiutaleiden valmistusta, hiutaleet säilyttävät paremmin makunsa ja ovat myös ulkonäöltään ehjempiä. Höyryttämättömät hiutaleet ovat voimakkaamman makuisia ja nopeammin kypsyviä. Kaurahiutaleet valmistetaan litistämällä jyviä. Isoja hiutaleita saadaan kokonaisina litistetyistä jyvistä. Jos jyvät leikataan pituussuunnassa useaan osaan ja litistetään sitten, saadaan pienempiä ja ohuempia hiutaleita. Höyryttämättömät hiutaleet ovat aina isoja hiutaleita. 100 g kaurahiutaleita sisältävät energiaa 370 kcal, rasvaa 8 g, hiilihydraatteja 55 g, ravintokuitua 11 g ja proteiinia 14 g. Tuossa määrässä kaurahiutaleita on B1-vitamiinia 0,4 mg, magnesiumia 131 mg, rautaa 5,1 mg ja sinkkiä 3,2 mg.

## Lähteet
Kinnulan paloasema

**Kinnulan paloasema** sijaitsee Kinnulassa osoitteessa Palolaitoksentie 1. Se toimii Keski-Suomen pelastuslaitoksen alaisuudessa. Paloasemalla toimii osa-aikainen palokunta, PVPK. Keski-Suomen hyvinvointialueen ensihoito ylläpitää Kinnulassa yhtä hoitotason ensihoitoyksikköä ympärivuorokautisesti.

## Lähteet

## Aiheesta muualla

* Keski-Suomen pelastuslaitos, verkkosivut
Northern Illinois Huskies

**Northern Illinois Huskies** on yhdysvaltalainen yliopistourheilujoukkue DeKalbista, Illinoisista. Huskies on Pohjois-Illinoisin yliopiston joukkue ja se edustaa korkeakoulua NCAA:n I-divisioonan Mid American-konferenssissa. Joukkue on ollut NCAA:n jäsen 1. syyskuuta 1951 lähtien.

Heinäkuussa 2026 yliopisto jättää Mid-American konferenssin ja siirtyy Horizon Leagueen. Tuolloin amerikkalaisen jalkapallon ja naisten voimistelujoukkueet liittyvät Mountain West -konferenssiin ja miesten painijoukkue Pac-12-konferenssiin.

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Jaakko Listo

**Jaakko Listo** (28. joulukuuta 1900 Helsinki – 25. syyskuuta 1935 Tukholma) oli suomalainen lehtori ja hyönteistutkija. 

Listo pääsi ylioppilaaksi Helsingin suomalaisesta normaalilyseosta 1918 ja hän opiskeli sitten luonnontieteitä valmistuen filosofian kandidaatiksi 1924. Listo työskenteli vuodesta 1921 Maatalouskoelaitoksen tuhoeläinosastolla Tikkurilassa ensin apulaisena ja vuodesta 1926 lähtien ylimääräisenä assistenttina. Aseveivollisuusaikanaan hän suoritti reserviupseerikoulun kurssin ja ylennettiin reservivänrikiksi vuonna 1925. Vuoden 1929 alusta Listo siirtyi Järvenpäähän Maatalousnormaalikoulun luonnontieteiden lehtoriksi. Hän teki opintomatkoja Viroon, Ruotsiin, Norjaan, Tanskaan ja Saksaan perehtyen näiden maiden kasvinsuojelutyöhön. 

Listo harrasti nuoresta pitäen hyönteisten keräilyä ja hän toimi sittemmin käytännöllisen hyönteistieteen ja kasvinsuojelun aloilla. Opettajatoimensa ohessa Listo suoritti väitöskirjatyötänsä varten hedelmäpuiden tuholaisia koskevia tutkimuksia, joiden tuloksista hän ennätti kevättalvella 1935 saada valmiiksi hedelmäpuupunkin torjuntaa käsittelevän julkaisun. Hän julkaisi lukuisia kirjoituksia ja tutkielmia kasvinsuojelun ja hyönteistieteen alalta aikakauslehdissä ja muissa juikaisusarjoissa. Listo oli useiden koti- ja ulkomaisten tieteellisten seurojen jäsenenä ja kuului muun muassa Suomen Hyönteistieteellisen Seuran ja Suomen Kasvinsuojeluseuran perustajiin ja toimihenkilöihin.

Jaakko Listo kuoli Tukholmassa syyskuussa 1935 toista viikkoa kestäneen vaikean sairauden jälkeen.

## Julkaisuja
* *Karhukärpänen: (Oscinella frit. L.)*. Valtion maatalouskoetoiminnan tiedonantoja, n:o 5. Helsinki 1926
* *Kääpiöohrakärpänen: (Chlorops pumilionis Bjerk)*. Valtion maatalouskoetoiminnan tiedonantoja, n:o 4. Helsinki 1926
* *Juurikaskärpänen vihanneskasvien tuholaisena*. Suomen puutarhaviljelijäin liiton lentolehtisiä, n:o 2. Hämeenlinna 1930
* *Omenanlehtikirppu: (Psylla Mali Schmidb)*. Valtion maatalouskoetoiminnan tiedonantoja, n:o 17. Helsinki 1930
* *Kasvioppi: alempia maatalouskouluja varten*. WSOY 1933, 5. painos 1956
* *Laskuoppi: maamieskouluja, karjanhoitokouluja ja kansanopistoja varten*. WSOY 1933, 5. painos 1947
* *Miksi hedelmäpuita on ruiskutettava ja miten?*. Helsinki 1934
* *Hedelmäpuupunkin torjunta*. Valtion maatalouskoetoiminnan tiedonantoja, n:o 93. Helsinki 1935
* *Ruiskutuskokeita hedelmäpunkin (Paratetranychus pilosus C & F.) torjumiseksi*. Valtion maatalouskoetoiminnan tiedonantoja, n:o 70. Helsinki 1935
* *Kertomus tuhoeläinten esiintymisestä Suomessa vuosina 1926 ja 1927*; kirj. Yrjö Hukkinen, Jaakko Listo ja Niilo A. Vappula. Valtion maatalouskoetoiminnan tiedonantoja, n:o 82. Helsinki 1936
* *Lisäkokeita hedelmäpuupunkin (Paratetranychus pilosus C & F.) torjumiseksi*; kirj. Jaakko ja Elsa-Maija Listo. Valtion maatalouskoetoiminnan tiedonantoja, n:o 91. Helsinki 1937 
* *Tutkimuksia hedelmäpuupunkista (Paratetranychus pilosus C. & F.)*; kirj. Jaakko Listo, Elsa-Maija Listo ja Veikko Kanervo. Valtion maatalouskoetoiminnan tiedonantoja, n:o 99. Helsinki 1939

## Lähteet
Fresno State Bulldogs

**Fresno State Bulldogs** on yhdysvaltalainen yliopistourheilujoukkue Fresnosta, Kaliforniasta. Bulldogs on Kalifornian osavaltionyliopisto, Fresnon joukkue ja se edustaa korkeakoulua NCAA:n I-divisioonan Mountain West-konferenssissa. Joukkue on ollut NCAA:n jäsen 1. syyskuuta 1937 lähtien.

## Saavutukset
Fresno State Bulldogs on saavuttanut seuraavat NCAA:n kansalliset mestaruudet:
* **Baseball** (1): 2008
* **Softball** (1): 1998

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Oregon State Beavers

**Oregon State Beavers** on yhdysvaltalainen yliopistourheilujoukkue Corvallisista, Oregonista. Beavers on Oregonin osavaltionyliopiston joukkue ja se edustaa korkeakoulua NCAA:n I-divisioonan Pac-12-konferenssissa. Joukkue on ollut NCAA:n jäsen 1. syyskuuta 1916 lähtien.

## Saavutukset
Oregon State Beavers on saavuttanut seuraavat NCAA:n kansalliset mestaruudet:
* **Baseball** (3): 2006, 2007, 2018
* **Maastojuoksu**
** Miehet (1): 1961

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Hietajärvi (Tuusniemi)

**Hietajärvi** on keskimäärin matala peltomaiden ja metsien reunustama järvi Tuusniemellä Pohjois-Savon itäosassa. Tuusniemen kuntakeskuksen pohjoispuolella sijaitsevan järven pinta-ala on 1,8 neliökilometriä. Etäisyys Kuopiosta on 40 kilometriä itään.

## Maantiede
Hietajärven polveilevan rantaviivan pituus on 18&nbsp;123 metriä. Niemiä on runsaasti, kuten Kuikkaniemi kaakossa ja Hietaniemi pohjoisessa. Lahdet ovat leveäsuisia, kuten Kesälahti itäosassa ja Lehmilahti pohjoisimmassa osassa. Poikkeuksena on kapeasuinen Levälahti järven lounaisosassa. Useita hehtaareja laaja Pirttisaari Hietajärven keskivaiheilla jakaa järveä. Saaren pohjoispuolella sijaitsee vähintään kuusi metriä syvä alue, joka kattaa noin kuudesosan Hietajärvestä. Vähintään kymmenen metriä syvää on noin 7,6 hehtaaria järven alueesta. Syvin piste, noin yksitoista metriä, sijaitsee järven pohjoisosassa.

Hietajärvellä on kolme usean hehtaarin laajuista saarta: Mansikkasaari, Pirttisaari ja Haapasaari. Ne sijaitsevat lähes kiinni mantereessa. Kulttuurimaiseman ohella Hietajärveä reunustaa metsä. Järven pohjoispuolella Kaplasmäellä maasto kohoaa yli 140 metriä merenpinnan yläpuolelle eli noin 40 metriä järvenpintaa korkeammalle. Hietajärven länsipuolella sijaitsee Pajulahti. Vesialueita erottaa noin puolen kilometrin levyinen kannas, jota pitkin kulkee valtatie 9.

Hietajärveen laskee mutkainen Sotkujoki pohjoisesta. Kesälahteen laskee Kipunajoki niin ikään pohjoisesta. Hietajärven luusua sijaitsee eteläkolkassa, josta sen vedet virtaavat etelään pieneen Vehmanen-järveen. Alavirta jatkuu etelään Tuusniemen kuntakeskuksen itäpuolitse ja päättyy Juojärven (101,2 metriä mpy) Tuuslahteen.

Hietajärven vesitilavuus on 4&nbsp;958&nbsp;000 kuutiometriä. Järven ekologinen tila on hyvä.

Hietajärvi (04.715.1.008) kuuluu Hietajärven valuma-alueeseen (04.715), joka on kolmannen jakovaiheen vesistö Vuoksen vesistössä (04). Toinen jakovaihe on Juojärven alue (04.71) ja ensimmäinen jakovaihe on Juojärven reitin valuma-alue (04.7). Hietajärvi on laajin Hietajärven valuma-alueen 19 järvestä. Toiseksi laajin on noin 34-hehtaarinen Iso-Kankainen.

Tuusniemen Hietajärvi on neljänneksi laajin Suomen 37 samannimisestä vakavedestä. Laajin on Juvan Hietajärvi, noin kaksi ja puoli neliökilometriä. Hietajärvi on yleinen järvennimi Enontekiöllä ja Suomussalmella.

## Lähteet
Didi Conn

**Edith ”Didi” Conn** (o.s. **Bernstein**, s. 13. heinäkuuta 1951 Brooklyn, New York, Yhdysvallat) on yhdysvaltalainen näyttelijä. Hänen tunnettuja roolejaan ovat muun muassa Frenchy musikaalielokuvassa *[[Grease (elokuva)|Grease]]*, Denise Stevens Downey televisiosarjassa *Benson* ja Stacy Jones sarjassa *Shining Time Station*.

## Ura
Didi Conn oli näytellyt useissa televisiosarjoissa, kuten *[[Onnen päivät]]* ja *The Practice*, ennen läpimurtoaan Frenchyna musikaalissa *Grease* (1978). Hän uusi roolinsa elokuvan jatko-osassa *[[Grease 2]]* (1982) ja näytteli samoihin aikoihin sarjassa *Benson*. Monipuolisena näyttelijänä tunnettu Conn on näytellyt myös elämäkertaelokuvassa *[[Frida (elokuva)|Frida]]* ja rikosdraamassa *[[Kova laki: Erikoisyksikkö]]*.

Pääroolin Conn tulkitsi romanttisessa draamaelokuvassa *You Light Up My Life* vuonna 1977. Conn näytteli Stacey Jonesin osan sarjassa *Shining Time Station* (1989–1995). Teatterissa Conn on näytellyt pääroolin Dan Clancyn teoksessa *Middletown* (2019–2021). *Greasen* pariin Conn palasi vuonna 2016, jolloin hän näytteli Vin roolin televisiospektaakkelissa *Grease: Live*. Conn on vieraillut lukuisissa peliohjelmissa ja brittiläisessä televisiotuotannossa *[[Dancing on Ice]]* (2019).

## Valikoitu filmografia
*Grease (1978)
*Grease 2 (1982)
*Thomas and the Magic Railroad (2000)
*Frida (2002)
*One December Night (2021)

## Viitteet
Chilen ralli 2025

**Chilen ralli 2025** (virallisesti *WRC Rally Chile Bio Bío*) oli rallin maailmanmestaruussarjan kilpailu kaudella 2025. Kilpailu järjesttiin 11.&ndash;14. syyskuuta 2025 ja kilpailun huoltopaikka oli Concepciónissa.

## Kilpailijat

Kilpailuun ilmoittautui 49 autokuntaa, joista 11 oli Rally1-luokassa ja lisäksi Rally2- ja Rally3-luokissa ajavia WRC2- ja WRC3-sarjoihin osallistuvia autokuntia.

## Erikoiskokeet
Kilpailussa ajettiin 16 erikoiskoetta, joiden yhteispituus oli . Siirtymiä oli  ja kokonaispituus oli .

## Tapahtumia
Oliver Solberg ja kartanlukija Elliott Edmondson varmistivat WRC2-sarjan mestaruuden luokan kilpailun voitolla.
Sébastien Ogier ajoi yleiskilpailun voittoon. Kilpailu oli Ogierille 200. rallin MM-sarjassa ja voitto on Toyotan 103. voitto MM-sarjassa. Rovanperä menetti minuutin aikaa erikoiskokeella 3 ajettuaan leveäksi, joka työnsi renkaan vanteelta. Ott Tänak joutui keskeyttämään moottoriongelmien vuoksi.

## Tulokset

} 
|  
| 
| align="right"| 
| align="right"| 0.0
| 
|-
! 2
|  
|  
| 
| align="right"| 
| align="right"| +
| 
|-
! 3
|  
|  
| 
| align="right"| 
| align="right"| +
| 
|-
! 4
|  
|  
| 
| align="right"| 
| align="right"| +
| 
|-
! 5
|  
|  
| 
| align="right"| 
| align="right"| +
| 
|-
! 6
|  
|  
| 
| align="right"| 
| align="right"| +
| 
|-
! 7
|  
|  
| 
| align="right"| 
| align="right"| +
| 
|-
! 8
|  
|  
| 
| align="right"| 
| align="right"| +
| 
|-
! 9
|  
|  
| 
| align="right"| 
| align="right"| +
| 
|-
! 10
|  
|  
| 
| align="right"| 
| align="right"| +
| 
|-
!colspan=7|Lähde: 
|-
|}

### Sunnuntain lisäpisteet
} 
| align="right"| 
| align="right"| 0.0
| 
! 5
|-
! 2.
|  
| align="right"| 
| align="right"| +
| 
! 4
|-
! 3.
|  
| align="right"| 
| align="right"| +
| 
! 3
|-
! 4.
|  
| align="right"| 
| align="right"| +
| 
! 2
|-
! 5.
|  
| align="right"| 
| align="right"| +
| 
! 1
|-
!colspan=6 |Lähde: 
|-
|}

### Power Stage -sijoitukset
} 
| align="right"| 
| 
! 5
|-
! 2.
|  
| align="right"| +
| 
! 4
|-
! 3.
|  
| align="right"| +
| 
! 3
|-
! 4.
|  
| align="right"| +
| 
! 2
|-
! 5.
|  
| align="right"| +
| 
! 1
|-
!colspan=5 |Lähde: 
|-
|}

## Lähteet
Ülo

**Ülo** on virolainen miehen etunimi. 1. tammikuuta 2025 Ülo-nimisiä miehiä oli Viron väestötilastossa 1482, ja Ülo-nimi oli miesten etunimistä 114:nneksi suosituin. Eniten Ülo-nimisiä oli 80–84-vuotiaissa (10 000 miestä kohti 41,90).

Ülon nimipäivä on virolaisessa kalenterissa 1. syyskuuta.

## Historia
Nimi esiintyy ensimmäisen kerran 1200-luvulla Henrik Lättiläisen Liivinmaan kronikassa muodossa *Ylo.* Sitä on pidetty vanhana omaperäisenä nimenä (vir. *ilu* ’kauneus’ ~ suom. *ilo*) mutta myös mahdollisesti germaanisena lainana. Monien muiden vanhojen etunimien lailla nimi syrjäytyi käytöstä keskiajalla mutta palasi muotiin kansallisromantiikan myötä 1800-luvun lopulla. Ülo-nimeä teki tunnetuksi muun muassa Jaan Bergmannin runo *Ustav Ülo* (’Uskollinen Ülo’, 1885), jossa virolaisten muinaisen vapaustaistelun sankari Ülo kuningas Lembitun tukijana joutuu saksalaisten ritarien surmaamaksi.

## Tunnettuja Üloja

* Ülo Krigul (s. 1978), virolainen säveltäjä
* Ülo Nugis (1944–2011), virolainen poliitikko ja yrittäjä
* Ülo Tulik (1957–2022), virolainen agronomi ja poliitikko
* Ülo Tuulik (s. 1940), virolainen kirjailija
* Ülo Uluots (1930–1997), virolainen insinööri, poliitikko ja sotahistorioitsija, puolustusministeri
* Ülo Voitka (s. 1968), virolainen anarkisti
* Ülo Vooglaid (s. 1935), virolainen yhteiskuntatieteilijä ja poliitikko

## Lähteet
Birminghamin kaupungintalo

**Birminghamin kaupungintalo** () on Birminghamin kaupunginhallinnon keskus. Sen rakentaminen aloitettiin 1874 ja se valmistui vuonna 1879.

Kaupungintaloa on laajennettu kaksi kertaa, vuosina 1881–1885, jolloin rakennuksen yhteyteen perustettiin museo ja taidegalleria, ja vuosina 1911–1919. Kaupungintalon suunnitteli arkkitehti Yeoville Thomason, ja se edustaa arkkitehtuuriltaan klassista suuntausta. Kaupungintalon rakentaminen maksoi 163&nbsp;000 puntaa (inflaatiokorjattuna noin 16,7 miljoona puntaa vuonna 2019). Rakennuksen yhteydessä oleva kellotorni ja kello tunnetaan nimellä ”Big Brum”.

## Lähteet
Isiolo

**Isiolo** on kaupunki Kenian keskivaiheilla Isiolon piirikunnassa. Vuoden 2019 väestönlaskennan mukaan kaupungin väkiluku oli 78&nbsp;650 asukasta. Se on Kenian kaupunkimaisten asutusten luokituksessa municipality-luokkaan kuuluva kaupunki.

## Lähteet

## Aiheesta muualla
Bobby Brink

**Bobby Brink** (s. 8. heinäkuuta 2001 Minnetonka, Minnesota, Yhdysvallat) on yhdysvaltalainen jääkiekkoilija, joka edustaa NHL-joukkue Minnesota Wildia.

Ennen NHL-uraansa hän pelasi USA Hockey National Team Development Program -ohjelmassa, USHL-joukkue Sioux City Musketeersissa ja Denverin yliopiston joukkueessa. Philadelphia Flyers varasi hänet toisella kierroksella 34. varausvuorolla . Hänen pelipaikkansa on oikea laitahyökkääjä ja hänen kätisyytensä on oikea. Brink kuului Yhdysvaltain joukkueeseen alle 20-vuotiaiden MM-kilpailuissa vuosina 2020 ja 2021.

Brink siirtyi maaliskuussa 2026 kotiosavaltionsa Minnesota Wildiin vaihdossa David Jiříčekiin.

## Lähteet
Kajiadon piirikunta

**Kajiadon piirikunta** () on Kenian eteläosassa sijaitseva aluehallinnon ylimmän tason alue, yksi maan 47 piirikunnasta. Se on yksi vuoden 2010 perustuslain pohjalta perustetuista Kenian piirikunnista, joilla vuonna 2013 korvattiin aiempi maakuntajako.

Piirikunnan pinta-ala on 21&nbsp;900,9 neliökilometriä ja väkiluku noin 1,1 miljoonaa (1&nbsp;117&nbsp;840 as., VL2019).

Kajiadon piirikunta rajoittuu pohjoisessa pääkaupunki Nairobiin, muita naapureita ovat Machakosin, Makuenin, Narokin, Taita-Tavetan ja Kiambun piirikunnat. Etelässä piirikunnan rajanaapurina on Tansania.

Piirikunnassa sijaitsevia kaupunkeja ovat Ongata Rongai (172&nbsp;569 as., VL2019), Kitengela (154&nbsp;436 as.), Ngong (102&nbsp;323 as.), Kiserian (76&nbsp;903 as.), Kajiado (24&nbsp;678 as.), Loitokitok, Namanga, Isinya, Sultan Hamud ja Ilbisil. Piirikunnan suurimpien kaupunkien asukkaista monet käyvät töissä Nairobissa. 

Piirikunnan eteläosassa, lähellä Tansanian rajaa, sijaitsee Amboselin kansallispuisto.


Ongata Rongai.jpg|Ongata Rongain kaupunkia (1/2022).
Kitengela.jpg|Liikerakennus Kitengelassa.
Ngong SGR station, 16-10-2019.jpg|Uusi Kenian rautateiden rautatieasema Ngongissa (10/2019).
## Lähteet

## Aiheesta muualla

* Kajiado County  (kajiado.go.ke)
Ferdinand von Christierson

**August Ferdinand von Christierson** (4. lokakuuta 1840 Helsinki - 22. elokuuta 1927 Helsinki) oli suomalainen arkkitehti ja insinööri, joka suunnitteli Hangon Casinon. 

## Perhe
Von Christierson syntyi von Christiersonin aatelissukuun. Hänen isä oli varatuomari Carl Ulrik von Christierson ja äiti Vilhelmina Charlotta Sofia Condradi, joka oli maaherra Gustaf Vilhelm Condradin ja Eleonora Elisabet Koschellin tytär. Hän avioitui Olga Natalia Appelbergin kanssa vuonna 1875, joka oli everstiluutnantti Adolf Appelbergin ja Maria Emilia Grenqvistin tytär. 

## Ura

Von Christierson opiskeli kadetiksi Haminan kadettikoulussa vuosina 1854-1856. Hän opiskeli Hannoverissa ja työskenteli Saksassa, Venäjällä ja Englannissa. Hän palasi Suomeen Hanko-Hyvinkää-junaradan valmistumisen jälkeen vuonna 1873. Hän työskenteli Hangon–Hyvinkään yksityisen rautatien konepajan- ja varikonhoitajana vuodesta 1873.

Hangon kaupungininsinöörinä toimiessaan von Christierson suunnitteli Hangon Casinon merikylpylän ravintolan ja seurahuoneen (nyk. Casino) vuonna 1878. Von Christiersonin suunnittelema seurahuoneen rakennus käsitti tuolloin 206 neliömetriä. Nykyinen rakennus käsittää 2016 neliömetriä, eli von Christiersonin alkuperäinen rakennus oli huomattavasti pienempi.

Hän toimi höyrylaivojen tarkastajana ja 1. luokan koneinsinöörinä Hangossa vuodesta 1882. Hän erosi tehtävistään vuonna 1915. 

Von Christierson rakennutti Hangossa sijaitsevan Villa Thalattan vuosina 1893-1894. Von Christierson myi huvilan professori Rolf Lagerborgille. 

Hangossa sijaitseva Christiersonintie on nimetty hänen mukaan. 

## Ritarikunnat

*   Pyhän Stanislauksen ritarikunta kolmannen luokan risti (1891)
*   Pyhän Annan ritarikunta kolmannen luokan risti (1899)
*   Pyhän Stanislauksen ritarikunta toisen luokan risti (1907)

Suomen suuriruhtinas Aleksanteri III myönsi hänelle Pyhän Stanislauksen ritarikunnan kolmannen luokan. Suomen suuriruhtinas Nikolai II myönsi hänelle Pyhä Annan ritarikunnan kolmannen luokan ja Pyhän Stanislauksen ritarikunnan toisen luokan ristit.

## Lähteet
Alex F. Lindberg

**Aleksander Wilhelm Fredrik Lindberg** (18. elokuuta 1862 Heinjoki – 1. elokuuta 1935 Helsinki) oli suomalainen liikemies.

Lindberg aloitti uransa postihallituksen palveluksessa vuosina 1880–1891, jolloin hän muun muassa toimi jonkin aikaa postinhoitajana Porvoossa. Vuodesta 1890 alkaen Lindberg oli newyorkilaisen henkivakuutusyhtiön The Mutual Lifen pääasiamiehenä sekä lontoolaisen palovakuutusyhtiön Phoenixin pääasiamiehenä vuodesta 1904 ja malmöläisen vakuutusyhtiö Skånen palovakuutusosaston pääasiamiehenä vuodesta 1922. Lindberg oli lisäksi Lipton Ltd-teeliikkeen pääasiamiehenä vuodesta 1894. Vuonna 1896 hän perusti Helsinkiin kirjekuoritehtaan, ja omisti sen vuoteen 1906 saakka. Lindberg oli mukana perustamassa *Suomen Yhtyneet Kirjekuoritehtaat*-toiminimeä ja erästä helsinkiläistä nahkatehdasta. Vuosina 1894–1912 hän harjoitti lyhyttavara- ja painotuotealan tukkuliikettä sekä omisti helsinkiläisen *Lindbergin Kirjapaino Oy*:n vuosina 1896–1910. Lindberg kuului Suomen Graafillisen Teollisuuden Työnantajaliiton hallitukseen jäsenenä 1908–1910. Lindberg edisti Suomen matkailua olemalla mukana perustamassa matkailutoimisto Finlandiaa sekä toiminimi Osakeyhtiö Finlandia-Punkaharju Ab:ta. Matkailutoimisto Finlandia aloitti kotimaan seuramatkojen järjestämisen 1906 ja alkoi myös järjestää ryhmämatkoja ulkomaille, muun muassa vuosina 1908–1915 8 matkaa Lontooseen. Toimisto rakensi Punkaharjulle matkailuhotellin, joka valmistui 1914. Hotellia hoitamaan perustettiin 1919 Oy Finlandia-Punkaharju Ab ja Lindberg oli yhtiön johtajana kuolemaansa saakka. Lindberg kuului Helsingin kaupunginvaltuustoon 1905–1913, oli taksoituslautakunnan jäsenenä 1901–1904 sekä tutkijalautakunnan jäsenenä 1904. Hän oli myös kirkkovaltuuston jäsenenä.

## Lähteet
Windesheimin ammattikorkeakoulu

**Windesheimin ammattikorkeakoulu** () on alankomaalainen yksityinen korkeakoulu. Korkeakoulu on perustettu vuonna 1986, ja se sijaitsee Zwollen kaupungissa.

## Lähteet

## Aiheesta muualla
* Yliopiston verkkosivusto
Birminghamin konserttitalo

**Birminghamin konserttitalo** () on Birminghamin keskustassa Victorianaukiolla sijaitseva konserttitalo. Sen rakentaminen aloitettiin 1832 ja se valmistui vuonna 1834.

Konserttitalon suunnittelivat Joseph Hansom ja Edward Welch. Arkkitehtuuriltaan se edustaa uusklassismia. Konserttitaloa on laajennettu kaksi kertaa, vuosina 1837 ja 1850. Rakennus oli Birminghamin sinfoniaorkesterin kotipaikka vuosina 1918–1991, minkä jälkeen sinfoniaorkesterin uudeksi kotipaikaksi valikoitui vasta avattu Symphony Hall. Konserttitalo suljettiin vuonna 1996 kunnostusta varten, ja se otettiin uudelleen käyttöön vuonna 2007. Rakennuksessa on musiikkiesitysten lisäksi järjestetty esimerkiksi painiotteluita ja valmistujaisjuhlia.

## Lähteet
La Troben yliopisto

**La Troben yliopisto** (, lyh. **LTU**) on australialainen julkinen korkeakoulu. Korkeakoulu on perustettu vuonna 1964, ja se sijaitsee Melbournen kaupungissa.

## Lähteet

## Aiheesta muualla
* Yliopiston verkkosivusto
Deakin-yliopisto

**Deakin-yliopisto** () on australialainen julkinen korkeakoulu. Ja se sijaitsee Geelongin kaupungissa. Yliopistolla on kampukset myös Burwoodissa ja Warrnamboolissa.

Deakin-yliopisto on yksi maailman parhaista yliopistoista QS World University Rankingsin ja ARWU Rankingsin mukaan.  Lähes 60 000 opiskelijallaan se on myös yksi Australian suurimmista yliopistoista.

## Lähteet

## Aiheesta muualla
* Yliopiston verkkosivusto
Madridin eurooppalainen yliopisto

**Madridin eurooppalainen yliopisto** (, lyh. **UEM**) on espanjalainen yksityinen korkeakoulu. Korkeakoulu on perustettu vuonna 1995, ja se sijaitsee Villaviciosa de Odónin kaupungissa. Yliopistolla on kampukset myös Valenciassa ja Kanariansaarilla.

## Lähteet

## Aiheesta muualla
* Yliopiston verkkosivusto
Liettuan urheiluyliopisto

**Liettuan urheiluyliopisto** (, lyh. **LSU**) on liettualainen julkinen korkeakoulu. Korkeakoulu on perustettu vuonna 1934, ja se sijaitsee Kaunasin kaupungissa.

## Lähteet

## Aiheesta muualla
* Yliopiston verkkosivusto
Norjan liikuntakorkeakoulu

**Norjan liikuntakorkeakoulu** (, lyh. **NIH**) on norjalainen julkinen korkeakoulu. Korkeakoulu on perustettu vuonna 1968, ja se sijaitsee Oslon kaupungissa.

## Lähteet

## Aiheesta muualla
* Yliopiston verkkosivusto
Vladimir Gelfand

**Vladimir Natanovitš Gelfand** (, *1. maaliskuuta 1923 Novoarkhanhelsk, Kirovohradin alue, Ukrainan SNT – 25. marraskuuta 1983 Dnipropetrovsk, Ukrainan SNT) oli neuvostoliittolainen upseeri ja päiväkirjailija.

Gelfand palveli toisessa maailmansodassa ensin rivimiehenä ja myöhemmin kersanttina sekä upseerina Puna-armeijassa. Hän piti yksityiskohtaista päiväkirjaa kokemuksistaan Neuvostoliitossa, Saksassa, Puolassa ja muilla rintamilla.

Sodan jälkeen hän asui Neuvostoliitossa, jatkoi kirjoittamista ja työskenteli historian ja yhteiskuntaopin opettajana ammattiteknillisessä oppilaitoksessa. Hänen päiväkirjansa julkaistiin vasta hänen kuolemansa jälkeen, ja niistä tuli merkittävä lähde sodan ja sodanjälkeisen ajan historiantutkimukselle.

## Julkaisut
Lukuisia otteita Vladimir Gelfandin päiväkirjoista, hänen valokuviaan miehitetyssä Saksassa sekä päiväkirjoihin liittyviä tutkimuksia on esitetty kirjoissa: 

## Kirjallisuutta
* 2002 – Saksa: *Tagebuch 1941—1946* 
* 2005 – Saksa: *Deutschland Tagebuch 1945—1946* 
* 2006 – Ruotsi: *Tysk dagbok 1945—46* 
* 2008 – Saksa: *Deutschland Tagebuch 1945—1946* 
* 2012 – Ruotsi: *Tysk dagbok 1945—46* 
* 2015 – Venäjä: *Владимир Гельфанд. Дневник 1941—1946*  
* 2016 – Venäjä: *Владимир Гельфанд. Дневник 1941—1946*  

## Lähteet

* Vladimir Gelfand (venäjäksi / saksaksi / englanniksi) 
* ''The Rape of Berlin'', BBC News (englanniksi) 
* ''Berliinin raiskaukset: sodan tuntematon historia'', BBC World Service (englanniksi) 
* ''За что немки любили в 1945 году лейтенанта Красной армии'', Deutsche Welle (venäjäksi)  
* [[Deutschlandradio]] (saksaksi) 
* Eho Moskvy (venäjäksi)  
* Eho Moskvy (venäjäksi)  
### Viitteet
Guoco Tower

**Guoco Tower** (tunnetaan myös nimillä **Tanjong Pagar Centre** ja **Wallich Residence**) on Singaporen korkein rakennus, joka kohoaa 290 metrin korkeuteen. Rakennus sijaitsee Tanjong Pagarin kaupunginosassa, liikekeskustan alueella, mutta ei perinteisten pilvenpiirtäjäalueiden, Raffles Placen tai Marina Centerin, keskellä, joissa korkeusrajoitukset ovat voimassa lentoturvallisuuden vuoksi.

## Historia ja suunnittelu
Rakennustyöt alkoivat vuonna 2013 ja valmistuivat vuonna 2016. Suunnittelusta vastasi yhdysvaltalainen arkkitehtitoimisto Skidmore, Owings and Merrill yhteistyössä singaporelaisen Architects 61 -toimiston kanssa.  Kehittäjänä toimi GuocoLand, joka pyrki elvyttämään Tanjong Pagarin aluetta yhdistämällä liiketoiminnan ja elämäntyylin. Projektin kokonaiskustannukset olivat noin 3,2 miljardia Singaporen dollaria.

## Rakennuksen ominaisuudet
Guoco Tower on 65-kerroksinen monikäyttörakennus, joka sisältää toimistoja, asuinhuoneistoja, hotellin sekä kaupallisia tiloja. Sen kuusi pohjakerrosta on varattu vähittäiskaupoille, ravintoloille ja viihdepalveluille. Ylimmät kerrokset, jotka sijaitsevat 180 metrin korkeudesta ylöspäin, sisältävät 181 asuntoa, jotka tunnetaan nimellä TP180. Rakennukseen kuuluu myös noin 9&nbsp;300 neliömetrin Tanjong Pagar Park -puistoalue.

Rakennus on yhteydessä maanalaiseen jalankulkuverkostoon, joka tarjoaa suoran pääsyn Tanjong Pagarin metroasemalle. Metroaseman yhteys toteutettiin yhdistämällä rakennuksen kellarikerrokset aseman rakenteisiin, mikä mahdollisti vaiheittaisen rakentamisen ja vähensi häiriöitä ympäristölle.

## Rakenteelliset ratkaisut
Rakennuksen sijainti tiiviissä kaupunkirakenteessa, neljän kadun risteyksessä lähellä suojeltuja rakennuksia ja toimivaa metroasemaa, asetti suunnittelulle haasteita. Rakenteellisesti ongelmat ratkaistiin siirtolevy- ja tukiseinäratkaisuilla, jotka mahdollistivat toimisto- ja asuintilojen yhdistämisen. Rakennustyössä käytettiin ylhäältä alas -menetelmää, mikä nopeutti kellaritöitä ja vähensi kustannuksia.

## Kestävän kehityksen ratkaisut
Guoco Tower on suunniteltu ympäristöystävälliseksi, ja se on saanut LEED Platinum -sertifikaatin toimisto- ja liiketiloille sekä Green Mark Platinum - ja Green Mark GoldPlus -luokitukset. Rakennuksessa on aurinkokennoja katolla, sadevesi kerätään viheralueiden kasteluun, ja hulevesivalumat on minimoitu. Toimistotiloissa ilmanvaihto on suunniteltu tavanomaista tehokkaammaksi. Ulkotiloihin kuuluva “City Room” -alue hyödyntää ilmasto-olosuhteita, katemateriaalia, ilmanvaihtoa ja aurinkoenergiaa.

## Lähteet

## Aiheesta muualla

* Kotisivut
Glenn Kweh

**Glenn Kweh Jia Jin** (; s. 26. maaliskuuta 2000 Singapore) on singaporelainen jalkapalloilija, joka pelaa oikean laitahyökkääjän pelipaikalla. Hän on pituudeltaan 172-senttimetrinen, ja hän on edustanut seuratasolla vuodesta 2023 S.Leaguessa pelaavaa Tampines Roversia. Hän on pelannut elokuuhun 2025 mennessä 22 ottelua Singaporen A-maajoukkueessa. Hän on edustanut myös maansa alle 16- ja alle 23-vuotiaiden maajoukkueita.

## Lähteet
Johannesburgin yliopisto

**Johannesburgin yliopisto** (,  lyh. **UJ**) on eteläafrikkalainen julkinen yliopisto. Se on perustettu vuonna 2005, ja se sijaitsee Johannesburgin kaupungissa.

## Lähteet

## Aiheesta muualla
* Yliopiston verkkosivusto
Limerickin yliopisto

**Limerickin yliopisto** (, , lyh. **UL**) on irlantilainen julkinen korkeakoulu. Korkeakoulu on perustettu vuonna 1972, ja se sijaitsee Limerickin kaupungissa.

## Lähteet

## Aiheesta muualla
* Yliopiston verkkosivusto
Faris Ramli

**Muhammad Faris bin Ramli** (s. 24. elokuuta 1992 Singapore) on singaporelainen jalkapalloilija. Hän pelaa pääsääntöisesti vasemman laitahyökkääjän pelipaikalla, mutta voi pelata myös oikealla tai hyökkäävänä keskikenttäpelaajana. Hän on pituudeltaan 168-senttimetrinen, ja on edustanut seuratasolla vuodesta 2023 S.Leaguessa pelaavaa Tampines Roversia. Hän on pelannut elokuuhun 2025 mennessä 91 ottelua Singaporen A-maajoukkueessa ja tehnyt niissä 15 maalia. Hän on edustanut myös maansa alle 21- ja alle 23-vuotiaiden maajoukkueita.

## Lähteet

## Aiheesta muualla
Ikhsan Fandi

**Ikhsan bin Fandi Ahmad** (s. 9. huhtikuuta 1999 Singapore) on singaporelainen jalkapalloilija, joka pelaa keskushyökkääjän pelipaikalla. Hän on edustanut sarjatasolla vuodesta 2025 Thaimaan pääsarjassa Valioliigassa pelaavaa Ratchaburia lainalla saman sarjan BG Pathum Unitedista. Hän on pelannut elokuuhun 2025 mennessä 39 ottelua Singaporen A-maajoukkueessa ja tehnyt niissä 20 maalia. Hän on edustanut myös maansa alle 22- ja alle 23-vuotiaiden maajoukkueita. Hänellä on myös Etelä-Afrikan kansalaisuus.

## Lähteet

## Aiheesta muualla
Harhys Stewart

**Harhys Rizal Gareth Stewart bin Muhammad Ian Stewart** (s. 20. maaliskuuta 2001 Singapore) on singaporelainen jalkapalloilija, joka pelaa enimmäkseen keskikenttäpelaajan pelipaikalla. Hän on pituudeltaan 185-senttimetrinen, ja on edustanut vuodesta 2025 Kosovon superliigassa pelaavaa KF Ferizaj’ta. Hän on pelannut elokuuhun 2025 mennessä seitsemän ottelua Singaporen A-maajoukkueessa. Hän on edustanut myös maansa alle 19-, alle 22- ja alle 23-vuotiaiden maajoukkueita. Hänellä on myös Walesin kansalaisuus.

## Lähteet

## Aiheesta muualla
Farhan Zulkifli

**Muhammad Farhan bin Zulkifli** (s. 10. marraskuuta 2002 Singapore) on singaporelainen jalkapalloilija. Hän pelaa enimmäkseen vasemman laitahyökkääjän pelipaikalla, mutta voi pelata myös oikealla ja hyökkäävänä keskikenttäpelaajana. Hän on pituudeltaan 162-senttimetrinen, ja hän on edustanut seuratasolla vuodesta 2024 S.Leaguessa pelaavaa Hougang Unitedia. Hän on pelannut elokuuhun 2025 mennessä kuusi ottelua Singaporen A-maajoukkueessa ja tehnyt yhden maalin. Hän on edustanut myös maansa alle 16-, alle 19-, alle 22- ja alle 23-vuotiaiden maajoukkueita.

## Lähteet
Hariss Harun

**Hariss bin Harun** (s. 19. marraskuuta 1990 Singapore) on singaporelainen jalkapalloilija, joka pelaa pääsääntöisesti puolustavana keskikenttäpelaajana. Hän on pituudeltaan 178-senttimetrinen, ja on edustanut seuratasolla vuodesta 2021 S.Leaguessa pelaavaa Lion City Sailorsia. Hän on pelannut elokuuhun 2025 mennessä 142 ottelua Singaporen maajoukkueessa ja tehnyt niissä 11 maalia. Hän on maajoukkueensa eniten otteluita pelannut pelaaja. Hän toimii sekä seura- että maajoukkueensa kapteenina.

Hariss on voittanut urallaan kahdesti maansa pääsarjamestaruuden. Molemmat niistä tulivat hänen nykyisen joukkueensa Lion City Sailorsin riveissä kausilta 2020–2021 ja 2024–2025. Hän on voittanut joukkueensa kanssa myös kahdesti Singapore Cupin. Hän on voittanut urallaan myös seitsemästi Malesian pääsarjamestaruuden. Niistä kuusi on tullut Johor Darul Ta’zimin joukkueessa ja yksi LionsXII:n joukkueessa.

## Lähteet

## Aiheesta muualla
Oklahoma Sooners

**Oklahoma Sooners** on yhdysvaltalainen yliopistourheilujoukkue Normanista, Oklahomasta. Oklahoma Sooners on Oklahoman yliopiston joukkue ja se edustaa korkeakoulua NCAA:n I-divisioonan Southeastern-konferenssissa. Joukkue on ollut NCAA:n jäsen 1. syyskuuta 1916 lähtien.

## Lajit
### Amerikkalainen jalkapallo
Oklahoma pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Oklahoma pelaa kotiottelunsa Gaylord Family Oklahoma Memorial Stadiumilla, joka on yliopistojalkapallon 14. suurin stadion. Oklahoma Sooners pelasi ensimmäisen jalkapallokautensa vuonna 1895. Oklahoman jalkapallo-ohjelma on yksi 2000-luvun parhaita. Joukkue on saavuttanut seitsemän kansallista mestaruutta sekä tuottanut seitsemän Heisman Trophy-voittajaa, mukaanlukien peräkkäiset Heisman-voitot kausina 2017 ja 2018. Ohjelma on pelannut vuodesta 2010 lähtien 11 yli kymmenen voiton kautta. Joukkue on pelannut Southeastern-konferenssissa kaudesta 2024 lähtien.

## Saavutukset
Oklahoma Sooners on saavuttanut seuraavat NCAA:n kansalliset mestaruudet:
* **Amerikkalainen jalkapallo** (7): 1950, 1955, 1956, 1974, 1975, 1985, 2000
* **Baseball** (2): 1951, 1994
* **Golf**
** Miehet (2): 1989, 2017
* **Paini**
** Miehet (7): 1936, 1951, 1952, 1957, 1960, 1963, 1974
* **Softball** (8): 2000, 2013, 2016, 2017, 2021, 2022, 2023, 2024
* **Voimistelu**
** Miehet (12): 1977, 1978, 1991, 2002, 2003, 2005, 2006, 2008, 2015, 2016, 2017, 2018
** Naiset (7): 2014, 2016, 2017, 2019, 2022, 2023, 2025

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Texas Longhorns

**Texas Longhorns** on yhdysvaltalainen yliopistourheilujoukkue Austinista, Texasista. Longhorns on Texasin yliopisto, Austinin joukkue ja se edustaa korkeakoulua NCAA:n I-divisioonan Southeastern-konferenssissa. Joukkue on ollut NCAA:n jäsen 1. syyskuuta 1907 lähtien.

## Lajit
### Amerikkalainen jalkapallo
Longhorns pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Longhorns pelaa kotiottelunsa Darrell K Royal–Texas Memorial Stadiumilla, joka on yliopistojalkapallon kahdeksanneksi suurin stadion. Texas Longhorns pelasi ensimmäisen jalkapallokautensa vuonna 1893. Longhorns on yksi suosituimmista jalkapallo-ohjelmista, joka on tuottanut neljä kansallista mestaruutta ja kaksi Heisman Trophy-voittajaa. Vuosina 2001-2009 joukkue saavutti yhdeksän perättäistä yli 10 voiton kautta, joka huipentui vuonna 2005 kansalliseen mestaruuteen tuloksella 13-0. Vuodesta 2010 lähtien Longhorns on saavuttanut vain kolme 10 voittoa sisältävää kautta.

## Saavutukset
Texas Longhorns on saavuttanut seuraavat NCAA:n kansalliset mestaruudet:
* **Amerikkalainen jalkapallo** (4): 1963, 1969, 1970, 2005
* **Baseball** (6): 1949, 1950, 1975, 1983, 2002, 2005
* **Golf**
** Miehet (4): 1971, 1972, 2012, 2022
* **Koripallo** 
** Naiset (1): 1986
* **Lentopallo**
** Naiset (4): 1988, 2012, 2022, 2023
* **Maastojuoksu**
** Naiset (1): 1986
* **Softball** (1): 2025
* **Soutu** (3): 2021, 2022, 2024
* **Tennis**
** Miehet (1): 2019
** Naiset (4): 1993, 19955, 2021, 2022
* **Uinti**
** Miehet (16): 1981, 1988, 1989, 1990, 1991, 1996, 2000, 2001, 2002, 2010, 2015, 2016, 2017, 2018, 2021, 2025
** Naiset (7): 1984, 1985, 1986, 1987, 1988, 1990, 1991
* **Yleisurheilu**
** Naiset (5): 1986, 1998, 1999, 2005, 2023
* **Yleisurheilu (sisäradat)**
** Miehet (1): 2022
** Naiset (6): 1986, 1988, 1990, 1998, 1999, 2006

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Georgia Bulldogs

**Georgia Bulldogs** on yhdysvaltalainen yliopistourheilujoukkue Athensista, Georgiasta. Bulldogs on Georgian yliopiston joukkue ja se edustaa korkeakoulua NCAA:n I-divisioonan Southeastern-konferenssissa. Joukkue on ollut NCAA:n jäsen 1. syyskuuta 1913 lähtien.

## Lajit
### Amerikkalainen jalkapallo
Georgia Bulldogs pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Bulldogs pelaa kotiottelunsa Sanford Stadiumilla, joka on yliopistojalkapallon yhdeksänneksi suurin stadion.

## Saavutukset
Georgia Bulldogs on saavuttanut seuraavat NCAA:n kansalliset mestaruudet:
* **Amerikkalainen jalkapallo** (3): 1980, 2021, 2022
* **Baseball** (1): 1990
* **Golf**
** Miehet (2): 1999, 2005
** Naiset (1): 2001
* **Tennis**
** Miehet (6): 1985, 1987, 1999, 2001, 2007, 2008
** Naiset (3): 1994, 2000, 2025
* **Uinti**
** Naiset (7): 1999, 2000, 2001, 2005, 2013, 2014, 2016
* **Voimistelu**
** Naiset (10): 1987, 1989, 1993, 1998, 1999, 2005, 2006, 2007, 2008, 2009
* **Yleisurheilu**
** Miehet (1): 2018
** Naiset (1): 2025
* **Yleisurheilu (sisäradat)**
** Naiset (1): 2018

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
LSU Tigers

**LSU Tigers** on yhdysvaltalainen yliopistourheilujoukkue Baton Rougesta, Louisianasta. LSU Tigers on Louisianan osavaltionyliopiston joukkue ja se edustaa korkeakoulua NCAA:n I-divisioonan Southeastern-konferenssissa. Joukkue on ollut NCAA:n jäsen 1. syyskuuta 1936 lähtien.

## Lajit
### Amerikkalainen jalkapallo
LSU pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. LSU pelaa kotiottelunsa Tiger Stadiumilla, joka on yliopistojalkapallon viidenneksi suurin stadion.

## Saavutukset
LSU Tigers on saavuttanut seuraavat NCAA:n kansalliset mestaruudet:
* **Amerikkalainen jalkapallo** (5): 1908, 1958, 2003, 2007, 2019
* **Baseball** (8): 1991, 1993, 1996, 1997, 2000, 2009, 2023, 2025
* **Golf**
** Miehet (5): 1940, 1942, 1947, 1955, 2015
* **Koripallo** 
** Naiset (1): 2023
* **Voimistelu**
** Naiset (1): 2024
* **Yleisurheilu**
** Miehet (5): 1933, 1989, 1990, 2002, 2021
** Naiset (14): 1987, 1988, 1989, 1990, 1991, 1992, 1993, 1994, 1995, 1996, 1997, 2000, 2003, 2008
* **Yleisurheilu (sisäradat)**
** Miehet (2): 2001, 2004
** Naiset (11): 1987, 1989, 1991, 1993, 1994, 1995, 1996, 1997, 2002, 2003, 2004

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Tennessee Volunteers

**Tennessee Volunteers** on yhdysvaltalainen yliopistourheilujoukkue Knoxvillestä, Tennesseestä. Volunteers on Tennesseen yliopiston joukkue ja se edustaa korkeakoulua NCAA:n I-divisioonan Southeastern-konferenssissa. Joukkue on ollut NCAA:n jäsen 1. syyskuuta 1909 lähtien.

## Lajit
### Amerikkalainen jalkapallo
Tennessee pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Tennessee pelaa kotiottelunsa Neyland Stadiumilla, joka on yliopistojalkapallon kuudenneksi suurin stadion.

## Saavutukset
Tennessee Volunteers on saavuttanut seuraavat NCAA:n kansalliset mestaruudet:
* **Amerikkalainen jalkapallo** (2): 1951, 1998
* **Baseball** (1): 2024
* **Koripallo** 
** Naiset (8): 1987, 1989, 1991, 1996, 1997, 1998, 2007, 2008
* **Maastojuoksu**
** Miehet (1): 1972
* **Uinti**
** Miehet (1): 1978
* **Yleisurheilu**
** Miehet (3): 1974, 1991, 2001
* **Yleisurheilu (sisäradat)**
** Miehet (1): 2002
** Naiset (2): 2005, 2009

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Iñaki Peña

**Ignacio ”Iñaki” Peña Sotorres** (s. 2. maaliskuuta 1999 Alicante, Espanja) on espanjalainen jalkapalloilija, pelipaikaltaan maalivahti. Hän edustaa Espanjan korkeimmalla sarjatasolla Primera Divisiónissa pelaavaa FC Barcelonaa.

## Lähteet

## Aiheesta muualla
Narokin piirikunta

**Narokin piirikunta** () on piirikunta Kenian lounaisosassa. Se on yksi Kenian 47 piirikunnista. Piirikunnan pinta-ala on 17&nbsp;933,1 neliökilometriä ja väkiluku on 1&nbsp;157&nbsp;873 asukasta (väestönlaskenta 2019).

Piirikunta sijaitsee Ison hautavajoaman eteläosassa. Narokin piirikunnan keskuskaupunki on Narok (65&nbsp;430 as., väestönlaskenta 2019).

Keskeisiä elinkeinoja ovat karjan laiduntaminen, maanviljely, turismi ja kauppa. Serengetin alueeseen kuuluva Masai Maran kansallinen suojelualue sijaitsee piirikunnassa.

Narok aerial view.jpg|Narok ilmasta.
Narok - panoramio - Николай Максимович.jpg|Näkymä Narokista.
Kenya, 2013.The road Keekorok-Narok - panoramio (9).jpg|Maantie Keekorok–Narok.
Maasai Mara to Nairobi (47736016511).jpg|Ilmakuva Masai Maran suojelualueelta.
Maasai Mara to Nairobi (32792578487).jpg|Tuulivoimaloita Masai Maran suojelualueella.
Tribute (133393139).jpeg|
Masai Mara landscape.jpg|

## Lähteet

## Aiheesta muualla
Auburn Tigers

**Auburn Tigers** on yhdysvaltalainen yliopistourheilujoukkue Auburnista, Alabamasta. Tigers on Auburnin yliopiston joukkue ja se edustaa korkeakoulua NCAA:n I-divisioonan Southeastern-konferenssissa. Joukkue on ollut NCAA:n jäsen 1. syyskuuta 1910 lähtien.

## Lajit
### Amerikkalainen jalkapallo
Auburn pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Auburn pelaa kotiottelunsa Jordan-Hare Stadiumilla, joka on yliopistojalkapallon 12. suurin stadion.

## Saavutukset
Auburn Tigers on saavuttanut seuraavat NCAA:n kansalliset mestaruudet:
* **Amerikkalainen jalkapallo** (2): 1957, 2010
* **Golf**
** Miehet (1): 2024
* **Uinti**
** Miehet (8): 1997, 1999, 2003, 2004, 2005, 2006, 2007, 2009
** Naiset (5): 2002, 2003, 2004, 2006, 2007
* **Yleisurheilu**
** Naiset (1): 2006

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
William Worge Kreü

**Nils William Andreas Worge Kreü** (s. 15. toukokuuta 2000 Linköping, Ruotsi) on ruotsalainen jääkiekkopuolustaja, joka pelaa Saksassa DEL-liigan Adler Mannheimissa. Hän on pelityyliltään puolustava puolustaja.

## Ura
Worge Kreü on Linköpingin kasvatti. Hän toimi kaudella 2014–2015 seuran U16-kakkosjoukkueen kapteenina ja kaudella 2015–2016 U16-joukkueen kapteenina. Kaudella 2016–2017 Worge Kreü kuului Linköpingin J18-joukkueen kapteenistoon ja hän voitti kauden päätteeksi J18 Allsvenskanin pronssia. Kauden 2017–2018 Worge Kreü pelasi suurimmaksi osaksi seuran J20-joukkueessa, mutta hän pelasi osan kaudestaan myös J18-joukkueessa, jonka varakapteenina hän jatkoi. Worge Kreü sai tililleen myös ensimmäisen ja kauden ainoaksi jääneen SHL-ottelunsa 24. lokakuuta 2017 vieraissa Rögleä vastaan. Hänet merkittiin Linköpingin seitsemänneksi puolustajaksi.

Buffalo Sabres varasi Worge Kreün seitsemännellä kierroksella 187. pelaajana . Kauden 2018–2019 hän pelasi kokonaan Linköpingin J20-joukkueessa, jonka varakapteenina Worge Kreü toimi ja voitti J20 SuperElitin hopeaa. Kaudella 2019–2020 hän toimi joukkueen kapteenina. Worge Kreü nousi syyskauden edetessä myös Linköpingin SHL-joukkueeseen, jossa hän teki uransa ensimmäisen maalin 26. lokakuuta 2019 vieraissa Växjö Lakersia vastaan. Marraskuussa Worge Kreü teki seuran kanssa SHL-sopimuksen. Hän pelasi liigassa kauden aikana 25 runkosarjaottelua tehopistein 1+3=4. Kaudella 2020–2021 Worge Kreü pelasi SHL:ssä 31 runkosarjaottelua tehden neljä syöttöpistettä. Helmikuussa 2021 Linköping lainasi hänet sarjatasoa alemmas HockeyAllsvenskanin nousijajoukkue Väsbyn riveihin, jossa Worge Kreü pelasi kauden loppuun pelaten viisi runkosarjaottelua tehopistein 1+2=3 ja viisi karsintasarjan ottelua ilman tehopisteitä. Joukkueen kausi päättyi putoamiseen takaisin HockeyEttaniin.

Kaudeksi 2021–2022 Worge Kreü siirtyi jatkamaan SHL-uraansa kaksivuotisella sopimuksella Oskarshamniin. Hän pelasi ensimmäisellä kokonaisella SHL-kaudellaan 47 runkosarjaottelua tehopistein 1+5=6 ja kymmenen pudotuspeliottelua ilman tehopisteitä. Kaudeksi 2023–2024 Worge Kreü palasi kaksivuotisella sopimuksella kasvattajaseuraansa Linköpingiin.

Worge Kreü siirtyi kaudeksi 2025–2026 vuoden mittaisella sopimuksella SM-liigajoukkue Mikkelin Jukureihin. Helmikuussa 2026 hänen sopimuksensa purettiin yhteisymmärryksessä. Seuraavana päivänä Worge Kreün vahvistettiin siirtyvän loppukaudeksi Saksaan DEL-liigan Adler Mannheimiin.

## Muuta
Worge Kreün isä Andreas Kreü pelasi omalla urallaan hyökkääjänä 63 Elitserien-ottelua Linköpingissä. Williamin serkku on televisiopersoona ja vaikuttaja Lovisa Worge. 

## Tilastot

## Lähteet
*
*
*

### Viitteet